**Likumprojekta**

**„Par Eiropas Padomes Konvenciju par bērnu aizsardzību pret seksuālu izmantošanu un seksuālu vardarbību” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2013.gada 7.martā Latvija parakstīja Eiropas Padomes 2007.gada 25.oktobra Konvenciju par bērnu aizsardzību pret seksuālu izmantošanu un seksuālu vardarbību (*Council of Europe Convention on the Protection of Children against Sexual Exploitation and Sexual Abuse*) (turpmāk – Konvencija).  Saskaņā ar likuma „Par Latvijas Republikas starptautiskajiem līgumiem” 8. pantu starpvalstu līgumi tiek apstiprināti ar Saeimas pieņemtu likumu, uz kura pamata Ārlietu ministrija sagatavo ratifikācijas rakstu, ko paraksta Valsts prezidents un līdzparaksta ārlietu ministrs. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Konvenciju ir parakstījušas 46 Eiropas Padomes dalībvalstis un 29 no tām šo Konvenciju ir arī ratificējušas.  Konvencijā ir noteikti pienākumi dalībvalstīm, kuru izpilde ir vērsta uz šādu mērķu sasniegšanu:   1. nepieļaut un apkarot bērnu seksuālu izmantošanu un seksuālu vardarbību pret bērniem; 2. aizsargāt to bērnu tiesības, kuri cietuši no seksuālas izmantošanas un seksuālas vardarbības; 3. veicināt sadarbību valstī un starptautisko sadarbību pret bērnu seksuālu izmantošanu un seksuālu vardarbību pret bērniem.   Latvija kopumā izpilda Konvencijā noteiktās prasības, tomēr, lai nodrošinātu Latvijas normatīvo aktu pilnīgu atbilstību Konvencijas normām, ir nepieciešams veikt atsevišķus grozījumus Latvijas normatīvajos aktos, tostarp, Krimināllikumā (turpmāk – KL), Kriminālprocesa likumā (turpmāk – KPL) un Bērnu tiesību aizsardzības likumā (turpmāk – BTAL), lai:   1. precizētu noziedzīga nodarījuma sastāvus un par tiem paredzētās sankcijas; 2. noteiktu kriminālatbildību par nepilngadīgā prostitūcijas izmantošanu un pornogrāfiska priekšnesuma demonstrēšanas noteikumu pārkāpšanu; 3. noteiktu šādu krimināllietu prioritāti saprātīga termiņa nodrošināšanā; 4. nostiprinātu principus, kas jāievēro pratināšanā; 5. nodrošinātu, ka lietas par dzimumnoziegumiem pret bērnu iztiesā slēgtā tiesas sēdē; 6. nodrošinātu juridiskās palīdzības sniegšanu cietušajiem bērniem un viņu pārstāvjiem; 7. noteiktu vispārējus principus, kas jāievēro, sniedzot palīdzību bērnam; 8. nodrošinātu centralizētas apmācības par saskarsmi ar nepilngadīgo kriminālprocesa laikā; 9. paplašinātu aizliegumu iepriekš sodītām personām strādāt ar bērniem.   Likumprojekti ar nepieciešamajiem grozījumiem iepriekš minētajos normatīvajos aktos jau ir sagatavoti un pašlaik tiek skatīti Saeimā (reģ.Nr.749/Lp11, 745/Lp11 un 743/Lp11). Tie izstrādāti, lai transponētu Eiropas Parlamenta un Padomes direktīvu 2011/93/ES (2011.gada 13.decembris) par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu 2004/68/TI (turpmāk – direktīva). Ņemot vērā to, ka direktīvas regulējums ir analogs vai līdzīgs Konvencijas regulējumam, direktīvas transponēšanai izstrādātie likumprojekti nodrošinās arī atbilstību Konvencijas prasībām.  Direktīvas transponēšanas termiņš ir 2013.gada 18.decembris.  Papildus likumprojektos jau paredzētajiem grozījumiem ir nepieciešams atrisināt arī jautājumu par preventīvo intervences programmu vai pasākumu nodrošināšanu personām, kuras rada dzimumnozieguma pret bērnu izdarīšanas risku (neatkarīgi no kriminālprocesa virzības un tā, vai persona jau ir izdarījusi dzimumnoziegumu pret bērnu, vai tikai baidās, ka tādu varētu izdarīt nākotnē).  Direktīvā ir līdzīga prasība šādus pakalpojumus nodrošināt, tādēļ saskaņā ar Ministru kabineta 2013.gada 16. jūlija sēdes protokola Nr.40 12. § 5. un 7.punktu Veselības ministrijai jau ir uzdots:  1) izstrādāt un līdz 2013.gada 15.novembrim iesniegt noteiktā kārtībā Ministru kabinetā nepieciešamos grozījumus Ministru kabineta 2006.gada 19.decembra noteikumos Nr.1046 „Veselības aprūpes organizēšanas un finansēšanas kārtība”, lai noteiktu psihoterapeitiskās palīdzības pakalpojumu tarifus;  2) sadarbībā ar Labklājības ministriju, Tieslietu ministriju un Iekšlietu ministriju līdz 2013.gada 18.decembrim atrisināt jautājumu par preventīvo vai brīvprātīgo intervences programmu vai pasākumu nodrošināšanu atbilstoši direktīvas 22. un 24.panta prasībām.  Atbilstoši uzdotajam 2013.gada 31.decembrī jau stājās spēkā Ministru kabineta 2013.gada 17.decembra noteikumi Nr.1529 „Veselības aprūpes organizēšanas un finansēšanas kārtība”, kas paredz, ka no valsts budžeta apmaksā psihoterapeitisko un psiholoģisko palīdzību, ja šādas palīdzības nepieciešamību ir noteicis psihiatrs, lai novērstu noziedzīgus nodarījumus pret bērna tikumību un dzimumneaizskaramību.  Nepieciešami ir arī grozījumi Civilprocesa likumā un likumā „Par policiju”, lai paredzētu Konvencijā noteikto iespēju preventīvos nolūkos vardarbīgo personu izlikt no kopīgā mājokļa. Attiecīgie grozījumi jau ir izstrādāti un pieņemti Saeimā 2.lasījumā (reģ.Nr.616/Lp11 un 613/Lp11).  Savukārt Konvencijas 25. un 31.panta prasību pilnīgai izpildei būs nepieciešami papildu grozījumi KPL attiecībā uz informācijas apmaiņu par Latvijā notiekošu kriminālprocesu un cietušā tiesībām uz informāciju, kas nav paredzēti pašlaik Saeimā jau izskatāmajā likumprojektā „Grozījumi Kriminālprocesa likumā” (reģ.Nr.745/Lp11). Ievērojot minēto, Tieslietu ministrija papildus nepieciešamos grozījumus KPL 98. un 679.1 pantā iesniegs kā priekšlikumus uz iepriekš minētā likumprojekta 3.lasījumu.  Papildus jāņem vērā, ka Konvencijas 25.panta 1.punkta e) apakšpunktā noteikts tāds jurisdikcijas pamats, kas Latvijā netiek atzīts, proti, noteikta prasība paredzēt jurisdikciju attiecībā uz nodarījumiem, ko izdarījušas personas, kuru pastāvīgā dzīvesvieta ir Latvijas teritorijā.  Latvija ir konsekventi iebildusi pret šādu jurisdikcijas pamatu paredzēšanu arī citos starptautiskos tiesību aktos, jo nevienā nacionāla vai starptautiska līmeņa tiesību aktā, kas Latvijai ir saistošs, nav definēts jēdziens „pastāvīgā dzīvesvieta”. Ievērojot minēto, ir nepieciešams izteikt atrunu saskaņā ar Konvencijas 25.panta 3.punktu, kas dalībvalstīm ļauj šo jurisdikcijas pamatu nepiemērot vai piemērot tikai īpašos gadījumos.  Likumprojekta būtība:  Likumprojekta 1.pants paredz, ka ar šo likumu Konvencija tiek pieņemta un apstiprināta.  Likumprojekta 2.pants nosaka institūcijas, kas būs atbildīgas par Konvencijā paredzēto saistību izpildes koordinēšanu.  Likumprojekta 3.pants paredz Latvijai izteikt deklarāciju par Konvencijas 25.panta 1.punkta e) apakšpunkta nepiemērošanu. Krimināllikuma 2., 3. un 4.pants neparedz jurisdikcijas noteikšanu attiecībā uz noziedzīgiem nodarījumiem, ko izdarījušas personas, kuru pastāvīgā dzīvesvieta ir Latvijas teritorijā. Latvijas normatīvajos aktos nav definēts „pastāvīgās dzīvesvietas” jēdziens, līdz ar to nepieciešams izteikt atrunu par šāda jurisdikcijas pamata nepiemērošanu.  Likumprojekta 4.pants paredz, ka par Konvencijas 37.panta 1.punktā minēto personas identitātes un ģenētiskā profila datu sniegšanu atbildīgā institūcija ir Valsts policija. Šādas atbildīgās institūcijas noteikšanu paredz Konvencijas 37.panta 2.punkts.  Saskaņā ar Konvencijas paskaidrojošā ziņojuma 244. un 245.punktu Konvencijas 37.pants dalībvalstīm paredz plašas izvēles iespējas, kādā veidā nodrošināt Konvencijas 37.panta 1.punktā minētā pienākuma izpildi. Proti, šajā pantā ir stingri noteikts, kādus datus dalībvalstīm ir jāreģistrē un jāglabā, bet jautājumā par to, kur šie dati tiks reģistrēti un glabāti, dalībvalstīm ir paredzēta pilnīga rīcības brīvība. Dalībvalsts var izveidot speciālu informācijas sistēmu, kā arī izvēlēties šos datus reģistrēt vairākās atsevišķās informācijas sistēmās, kuras attiecīgi uzturēt var dažādas institūcijas. Šo rīcības brīvību neierobežo arī Konvencijas 37.panta 2.punktā noteiktais pienākums ikvienai dalībvalstij ziņot Eiropas Padomes ģenerālsekretāram vienas konkrētas atbildīgās institūcijas nosaukumu un adresi. Šādas atbildīgās institūcijas noteikšana ir nepieciešama, lai nodrošinātu iespēju veikt Konvencijas 37.panta 3.punktā paredzēto datu apmaiņu Konvencijas dalībvalstu starpā.  Valsts policijas Kriminālistikas pārvalde atbilstoši DNS nacionālās datu bāzes izveidošanas un izmantošanas likuma 4.pantā un 6.pantā noteiktajam apkopo un glabā informāciju par DNS profiliem un ziņas par personām, kuras turētas aizdomās, apsūdzētas vai notiesātas, par neatpazītiem līķiem, par Latvijas Republikā pazudušām personām un par bioloģiskas izcelsmes pēdām, savukārt par notiesāto personu identitātes un ģenētiskā profila (DNS) datu savākšanu atbildīgā institūcija ir Ieslodzījuma vietu pārvalde. Saskaņā ar DNS nacionālās datu bāzes izveidošanas un izmantošanas likuma 13.panta pirmās daļas 2.punktu Ieslodzījuma vietu pārvalde nodrošina bioloģiskā materiāla un bioloģiskas izcelsmes pēdu izņemšanu, kā arī ziņu savlaicīgu sniegšanu Valsts policijas Kriminālistikas pārvaldei to iekļaušanai DNS nacionālajā datu bāzē.  Likumprojekta 5.pants paredz, ka Konvencija stājas spēkā tās 45.pantā noteiktajā laikā un kārtībā, un Ārlietu ministrija par to paziņo oficiālajā izdevumā „Latvijas Vēstnesis”.  Likumprojekta 6.pants paredz, ka tas stājas spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas | Konvencijas normu un Latvijas normatīvā regulējuma atbilstības izvērtēšanā tika iesaistīta Ārlietu ministrija, Ekonomikas ministrija, Finanšu ministrija, Ģenerālprokuratūra, Iekšlietu ministrija, Izglītības un zinātnes ministrija, Juridiskās palīdzības administrācija, Kultūras ministrija, Labklājības ministrija, Satiksmes ministrija, Vides aizsardzības un reģionālās attīstības ministrija un Veselības ministrija. |
| 4. | Cita informācija | Konvenciju ir ratificējušas: Albānija, Austrija, Beļģija, Bosnija un Hercegovina, Bulgārija, Horvātija, Dānija, Somija, Francija, Grieķija, Islande, Itālija, Lietuva, Luksemburga, Malta, Moldova, Montenegro, Nīderlande, Portugāle, Rumānija, Krievija, San Marino, Serbija, Slovēnija, Spānija, Zviedrija, Maķedonija, Turcija un Ukraina. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Bērni.  2. Personas, kas izdarījušas vai varētu izdarīt noziedzīgu nodarījumu pret bērna tikumību vai dzimumneaizskaramību.  3. Bērna tiesību aizsardzības subjekti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
|  | | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekti, kas jau pašlaik tiek skatīti Saeimā: „Grozījumi Krimināllikumā” (reģ.Nr.749/Lp11), „Grozījumi Kriminālprocesa likumā” (reģ.Nr.745/Lp11), „Grozījumi Bērnu tiesību aizsardzības likumā” (reģ.Nr.743/Lp11), „Grozījumi Civilprocesa likumā” (reģ.Nr.616/Lp11) un „Grozījumi likumā „Par policiju”” (reģ.nr.613/Lp11), lai veiktu nepieciešamās izmaiņas noziedzīga nodarījuma sastāvos un sankcijās; nostiprinātu vispārējus principus, kas jāievēro pratināšanā, kriminālprocesā kopumā un palīdzības sniegšanā bērnam gadījumos, kad pret bērnu izdarīts noziedzīgs nodarījums pret tikumību vai dzimumneaizskaramību; nodrošinātu juridiskās palīdzības sniegšanu cietušajiem bērniem un viņu pārstāvjiem; nodrošinātu centralizētas apmācības par saskarsmi ar nepilngadīgo kriminālprocesa laikā; paplašinātu aizliegumu iepriekš sodītām personām strādāt ar bērniem; kā arī, lai paredzētu iespēju preventīvos nolūkos vardarbīgo personu izlikt no kopīgā mājokļa.  Papildus nepieciešami arī grozījumi KPL 98. un 679.1 pantā attiecībā uz informācijas apmaiņu par Latvijā notiekošu kriminālprocesu un cietušā tiesībām uz informāciju.  Iepriekš minētie grozījumi nepieciešami arī direktīvas transponēšanai. Transponēšanas termiņš ir 2013. gada 18. decembris. Tātad izmaiņām jau bija jāstājas spēkā līdz šim datumam. |
| 2. | Atbildīgā institūcija | Tieslietu ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Direktīva 2011/93/ES. Transponēšanas termiņš – 2013.gada 18.decembris. |
| 2. | Citas starptautiskās saistības | Konvencija. |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, - jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punktā | | | | |
| A | B | | C | D | |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Direktīva 2011/93/ES | Krimināllikums, Kriminālprocesa likums, Bērnu tiesību aizsardzības likums, Pornogrāfijas ierobežošanas likums, Sociālo pakalpojumu un sociālās palīdzības likums, likums „Par presi un citiem masu informācijas līdzekļiem”, Ārstniecības likums, Tiesu ekspertu likums, Valsts nodrošinātās juridiskās palīdzības likums, likums „Par valsts kompensāciju cietušajiem”.  Likumprojekti:  „Grozījumi Krimināllikumā” (reģ.Nr.749/Lp11), „Grozījumi Kriminālprocesa likumā” (reģ.Nr.745/Lp11), „Grozījumi Bērnu tiesību aizsardzības likumā” (reģ.Nr.743/Lp11), „Grozījumi Civilprocesa likumā” (reģ.Nr.616/Lp11) un „Grozījumi likumā „Par policiju”” (reģ.nr.613/Lp11). | | Atbilst | Neparedz stingrākas prasības | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | | | |
| Cita informācija | Nav | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | Konvencija | | | |
| A | | B | | | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| 2.pants | | Latvijas Republikas Satversmes 91.pants;  BTAL 3.pants;  KPL 8.pants;  Sporta likuma 3.pants;  Jaunatnes likuma 2.1 pants | | | Atbilst |
| 3.panta a apakšpunkts | | BTAL 3.pants | | | Atbilst |
| 3.panta b apakšpunkts | | KL 16.nodaļa;  BTAL 1.pants | | | Atbilst |
| 3.panta c apakšpunkts | | BTAL 51.pants;  KPL 95.pants | | | Atbilst |
| 4.pants | | Latvijas Republikas Satversmes 110.pants;  BTAL 15.pants;  BTAL 51.pants;  Ministru kabineta 2009.gada 1.septembra noteikumi Nr. 981 „Bērnu nometņu organizēšanas un darbības kārtība”;  Ministru kabineta 2002.gada 28.maija noteikumi Nr. 205 „Kārtība kādā tiek izsniegtas atļaujas bērnu – izpildītāju – nodarbināšanai kultūras, mākslas, sporta un reklāmas pasākumos, kā arī atļaujā ietveramie ierobežojumi” | | | Atbilst |
| 5.panta 1. un 2.punkts | | BTAL 5.1, 6., 19., 64., 64.1, 64.3pants;  Izglītības likuma 15.pants un VI nodaļa;  Ministru kabineta 2009.gada 24.novembra noteikumi Nr. 1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”;  Jaunatnes likuma 5.pants;  Ministru kabineta 2008.gada 16.decembra noteikumu Nr. 1047 „Jaunatnes lietu apmācības kārtība„ 2.pielikums;  Ministru kabineta 2009.gada 1.septembra noteikumi Nr. 981 „Bērnu nometņu organizēšanas un darbības kārtība” | | | Atbilst |
| 5.panta 3.punkts | | BTAL 72.pants;  Likumprojekts „Grozījumi Bērnu tiesību aizsardzības likumā” (reģ.Nr.743/Lp11) | | | Atbilst |
| 6.pants | | BTAL 5., 19., 63., 66., 69.pants;  Ministru kabineta 2013.gada 6.augusta noteikumu Nr.530 „Noteikumi par valsts standartu pamatizglītībā un pamatizglītības mācību priekšmetu standartiem” 18.pielikums „Sociālās zinības. Mācību priekšmetu standarts 1.-9.klasei”;  Ministru kabineta 2013.gada 21.maija noteikumu Nr.281 „Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” 9.pielikums „Veselības mācība. Vispārējās vidējās izglītības mācību priekšmeta standarts”;  Ministru kabineta 2000.gada 27.jūnija noteikumi Nr.211 „Noteikumi par valsts profesionālās vidējās izglītības standartu un valsts arodizglītības standartu” | | | Atbilst |
| 7.pants | | Ministru kabineta 2013.gada 17.decembra noteikumi Nr.1529 „Veselības aprūpes organizēšanas un finansēšanas kārtība” | | | Atbilst |
| 8.panta 1.punkts | | BTAL 19., 65.2, 66., 67.1 pants | | | Atbilst |
| 8.panta 2.punkts | | KL 20.pants;  Elektronisko plašsaziņas līdzekļu likuma 26.pants;  Reklāmas likuma 4.pants;  Latvijas Administratīvo pārkāpumu kodeksa 166.13 pants;  Likuma „Par presi un citiem masu informācijas līdzekļiem” 7. pants;  Pornogrāfijas ierobežošanas likuma 4.pants;  KL 166.pants;  BTAL 50.pants | | | Atbilst |
| 9.panta 1.punkts | | BTAL 13., 17.pants | | | Atbilst |
| 9.panta 2. un 3.punkts | | BTAL 5., 66., 69.pants;  Likuma „Par presi un citiem masu informācijas līdzekļiem” 4. un 7.pants;  Elektronisko plašsaziņas līdzekļu likuma 71.pants | | | Atbilst |
| 9.panta 4.punkts | | BTAL 69.pants | | | Atbilst |
| 10.panta 1.punkts un 2.punkta a apakšpunkts | | BTAL 62., 63., 64., 64.1, 64.3, 65.1, 65.2, 66., 67.2, 68.pants;  Sociālo pakalpojumu un sociālās palīdzības likuma 9.pants | | | Atbilst |
| 10.panta 2.punkta b apakšpunkts | | BTAL 67.1pants | | | Atbilst |
| 10.panta 3.punkts | | BTAL 5., 6., 66., 69.pants;  Sociālo pakalpojumu un sociālās palīdzības likuma 4.pants | | | Atbilst |
| 11.panta 1.punkts | | BTAL 2., 5., 6., 26., 51., 52., 67.2 pants;  Sociālo pakalpojumu un sociālās palīdzības likuma 11., 13.pants;  Ministru kabineta 2009.gada 22.decembra noteikumi Nr.1613 „Kārtība, kādā nepieciešamo palīdzību sniedz bērnam, kurš cietis no prettiesiskām darbībām”;  Ministru kabineta 2006.gada 31.oktobra noteikumi Nr.889 „Noteikumi par kārtību, kādā cilvēku tirdzniecības upuri saņem sociālās rehabilitācijas pakalpojumus, un kritērijiem personas atzīšanai par cilvēku tirdzniecības upuri”;  Likums „Par valsts kompensāciju cietušajiem” | | | Atbilst |
| 11.panta 2.punkts | | Sociālo pakalpojumu un sociālās palīdzības likuma 13.pants;  Likumprojekts „Grozījumi Bērnu tiesību aizsardzības likumā” (reģ.Nr.743/Lp11) | | | Atbilst |
| 12.pants | | BTAL 51., 70., 73.pants;  Ārstniecības likuma 56.1pants;  Sociālo pakalpojumu un sociālās palīdzības likuma 12.pants;  KL 315.pants;  Likuma „Par sociālo drošību” 17.pants | | | Atbilst |
| 13.pants | | Valsts bērnu tiesību aizsardzības inspekcijas nolikums | | | Atbilst |
| 14.panta 1.punkts | | Likumprojekts „Grozījumi Bērnu tiesību aizsardzības likumā” (reģ.Nr.743/Lp11);  BTAL 13., 20., 51., 52.pants;  Sociālo pakalpojumu un sociālās palīdzības likuma 13., 24.pants | | | Atbilst |
| 14.panta 2.punkts | | BTAL 5., 6.pants | | | Atbilst |
| 14.panta 3.punkts | | KPL 243.pants;  Likumprojekts „Grozījumi Civilprocesa likumā” (reģ.Nr.616/Lp11);  Likumprojekts „Grozījumi likumā „Par policiju”” (reģ.nr.613/Lp11);  BTAL 6., 27., 52.pants;  Bāriņtiesu likuma 22., 23., 24.pants;  Civillikuma 203.pants | | | Atbilst |
| 14.panta 4.punkts | | BTAL 5., 26.pants;  Sociālo pakalpojumu un sociālās palīdzības likuma 11.pants;  Ministru kabineta 2009.gada 22.decembra noteikumi Nr.1613 „Kārtība, kādā nepieciešamo palīdzību sniedz bērnam, kurš cietis no prettiesiskām darbībām” | | | Atbilst |
| 5.nodaļa | | Ministru kabineta 2013.gada 17.decembra noteikumi Nr.1529 „Veselības aprūpes organizēšanas un finansēšanas kārtība”;  Valsts probācijas dienesta likums;  Krimināllikums;  Ministru kabineta 2007.gada 27.novembra noteikumi Nr.804 „Nosacīti notiesāto, nosacīti pirms termiņa no soda izciešanas atbrīvoto personu un nosacīti no kriminālatbildības atbrīvoto personu uzraudzības kārtība”;  Ministru kabineta 2012.gada 16.augusta noteikumi Nr.562„Kārtība, kādā Valsts probācijas dienests nodrošina papildsoda – probācijas uzraudzība – izpildi” | | | Atbilst |
| 18.panta 1.punkta a apakšpunkts un 3.punkts | | KL 159., 161., 162.pants  Likumprojekts „Grozījumi Krimināllikumā” (reģ.Nr.749/Lp11) | | | Atbilst |
| 18.panta 1.punkta b apakšpunkts | | KL 48., 159.pants;  Likumprojekts „Grozījumi Krimināllikumā” (reģ.Nr.749/Lp11) | | | Atbilst |
| 18.panta 2.punkts | | KL 161.pants;  Likumprojekts „Grozījumi Krimināllikumā” (reģ.Nr.749/Lp11) | | | Atbilst |
| 19.pants | | KL 154.1, 164., 165.pants;  Likumprojekts „Grozījumi Krimināllikumā” (reģ.Nr.749/Lp11);  Ministru kabineta 2008.gada 22.janvāra noteikumi Nr.32 „Prostitūcijas ierobežošanas noteikumi” | | | Atbilst |
| 20.pants | | KL 166.pants;  Pornogrāfijas ierobežošanas likuma 1.pants;  Likumprojekts „Grozījumi Krimināllikumā” (reģ.Nr.749/Lp11) | | | Atbilst |
| 21.pants | | Pornogrāfijas ierobežošanas likuma 1.pants;  KL 166.pants;  Likumprojekts „Grozījumi Krimināllikumā” (reģ.Nr.749/Lp11) | | | Atbilst |
| 22.pants | | KL 162., 172.pants;  Likumprojekts „Grozījumi Krimināllikumā” (reģ.Nr.749/Lp11) | | | Atbilst |
| 23.pants | | KL 15., 162.1pants;  Likumprojekts „Grozījumi Krimināllikumā” (reģ.Nr.749/Lp11) | | | Atbilst |
| 24.panta 1.punkts | | KL 20.pants | | | Atbilst |
| 24.panta 2. un 3.punkts | | KL 15.pants | | | Atbilst |
| 25.panta 1., 2., 4., 5.punkts | | KL 2., 3., 4.pants | | | Atbilst |
| 25. panta 3. punkts | | Likumprojekta 3.pants | | | Atbilst |
| 25.panta 6.punkts | | KPL 7.pants | | | Atbilst |
| 25.panta 7.punkts | | KPL 6.pants;  KL 2., 3., 4.pants | | | Atbilst |
| 25.panta 8. un 9.punkts | | KPL 673., 679.1pants | | | Atbilst daļēji - nepieciešams atrunāt, ka KPL 679.1pants attiecināms arī uz valstīm, kas nav ES dalībvalstis |
| 26.pants | | KL 12., 17., 70.1pants;  KPL 439.pants | | | Atbilst |
| 27.panta 1.punkts | | KPL 696.pants | | | Atbilst |
| 27.panta 2.punkts | | KL 70.2, 70.4pants | | | Atbilst |
| 27.panta 3.punkts | | KPL 240., 243., 355., 358.pants;  KL 44., 70.2pants;  BTAL 72.pants;  Likumprojekts „Grozījumi Bērnu tiesību aizsardzības likumā” (reģ.Nr.743/Lp11) | | | Atbilst |
| 27.panta 4.punkts | | KL 45.1pants;  Bāriņtiesu likuma 22., 23., 24.pants;  Civillikuma 200., 203.pants | | | Atbilst |
| 28.pants | | KL 26., 27., 48.pants;  Likumprojekts „Grozījumi Krimināllikumā” (reģ.Nr.749/Lp11);  Likuma „Par Krimināllikuma spēkā stāšanās un piemērošanas kārtību” 24.pants | | | Atbilst |
| 29.pants | | KL 24.pants | | | Atbilst |
| 30.panta 1.un 2.punkts | | BTAL 6., 51., 52.pants  Tiesu ekspertu likuma 9.pants | | | Atbilst |
| 30.panta 3.punkts | | Likumprojekts „Grozījumi Kriminālprocesa likumā” (reģ.Nr.745/Lp11);  BTAL 20., 64.1pants | | | Atbilst |
| 30.panta 4.punkts | | KPL 15., 19., 20.pants | | | Atbilst |
| 30.panta 5.punkts | | KPL 138., 144., 210., 215.pants;  Operatīvās darbības likuma 2., 6.pants | | | Atbilst |
| 31.panta 1.punkta a apakšpunkts | | KPL 39., 49., 96., 98., 99., 100., 101., 104., 108., 110., 139.pants;  Likumprojekts „Grozījumi Kriminālprocesa likumā” (reģ.Nr.745/Lp11) | | | Atbilst daļēji - nepieciešami papildu grozījumi KPL attiecībā uz informācijas apmaiņu par Latvijā notiekošu kriminālprocesu un cietušā tiesībām uz informāciju |
| 31.panta 1.punkta b apakšpunkts | | Bāriņtiesu likuma 44.1pants;  Latvijas Sodu izpildes kodeksa 49.2, 68., 112.1, 112.2pants;  Valsts probācijas dienesta likuma 6., 15., 18.1 pants;  KL 45.1 pants | | | Atbilst |
| 31.panta 1.punkta c apakšpunkts | | BTAL 20.pants;  KPL 99., 100., 101., 104.pants | | | Atbilst |
| 31.panta 1.punkta d apakšpunkts | | KPL 104., 107., 108.pants;  Likumprojekts „Grozījumi Kriminālprocesa likumā” (reģ.Nr.745/Lp11);  Valsts nodrošinātās juridiskās palīdzības likuma 18., 19., 20.pants | | | Atbilst |
| 31.panta 1.punkta e apakšpunkts | | BTAL 51., 71.pants;  KPL 12., 97.pants;  Likuma „Par presi un citiem masu informācijas līdzekļiem” 7.pants | | | Atbilst |
| 31.panta 1.punkta f apakšpunkts | | KPL 24., 299., 300.pants;  BTAL 52.pants | | | Atbilst |
| 31.panta 1.punkta g apakšpunkts | | BTAL 52.pants;  KPL 152., 153.pants;  Likumprojekts „Grozījumi Kriminālprocesa likumā” (reģ.Nr.745/Lp11) | | | Atbilst |
| 31.panta 2.punkts | | KPL 96., 98., 108., 110., 139.pants;  Likumprojekts „Grozījumi Kriminālprocesa likumā” (reģ.Nr.745/Lp11);  Sociālo pakalpojumu un sociālās palīdzības likuma 12.pants | | | Atbilst |
| 31.panta 3.punkts | | KPL 104., 108.pants;  Likumprojekts „Grozījumi Kriminālprocesa likumā” (reģ.Nr.745/Lp11);  Valsts nodrošinātās juridiskās palīdzības likuma 18., 19., 20.pants | | | Atbilst |
| 31.panta 4.punkts | | KPL 104.pants;  Likumprojekts „Grozījumi Kriminālprocesa likumā” (reģ.Nr.745/Lp11) | | | Atbilst |
| 31.panta 5.punkts | | BTAL 6., 69.pants;  KPL 104.pants | | | Atbilst |
| 31.panta 6.punkts | | KPL 11., 97., 104., 153.pants;  Sociālo pakalpojumu un sociālās palīdzības likuma 12.pants | | | Atbilst |
| 32.pants | | KPL 7.pants | | | Atbilst |
| 33.pants | | KL 7., 56.pants | | | Atbilst |
| 34.pants | | BTAL 5.1, 64., 64.3pants;  KPL 6., 369.pants | | | Atbilst |
| 35.panta 1. un 2.punkts | | KPL 137., 140., 143., 153., 152., 153.pants;  Likumprojekts „Grozījumi Kriminālprocesa likumā” (reģ.Nr.745/Lp11) | | | Atbilst |
| 35.panta 3.punkts | | BTAL 70.pants;  Likumprojekts „Grozījumi Bērnu tiesību aizsardzības likumā” (reģ.Nr.743/Lp11) | | | Atbilst |
| 36.panta 1.punkts | | BTAL 5.1, 64.,64.1, 64.3pants;  Ministru kabineta 2003.gada 3.jūnija noteikumi Nr.291 „Prasības sociālo pakalpojumu sniedzējiem” | | | Atbilst |
| 36.panta 2.punkts | | KPL 140., 450.pants;  Likumprojekts „Grozījumi Kriminālprocesa likumā” (reģ.Nr.745/Lp11) | | | Atbilst |
| 37.panta 1.un 3.punkts | | Biometrijas datu apstrādes likums;  DNS nacionālās datu bāzes izveidošanas un izmantošanas likums;  Sodu reģistra likums | | | Atbilst |
| 37. panta 2. punkts | | Likumprojekta 2.pants | | | Atbilst |
| 38.pants | | KPL 2., 673., 674.pants;  Starptautiskās palīdzības likums | | | Atbilst |
| 45. pants | | Likumprojekta 1.pants | | | Atbilst |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav | | | |
| Cita informācija | | Nav | | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policijas Kriminālistikas pārvalde |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Tieslietu ministre B.Broka

Iesniedzējs:

Tieslietu ministrijas valsts sekretārs M.Lazdovskis

17.02.2014, 11:25

3339

E. Miezāne

67036970; evita.miezane@tm.gov.lv